**KOMPLEX TÉTELEK**

**Osztatlan földrajztanár szak**

**(4+1 - 5+1)**

4+1

1. A környezeti tényezők bemutatása. Napjaink legfontosabb környezeti kérdései és problémái. A természetmegőrzés szükségessége, lehetősége és módjai.
2. A fő kőzetképződési folyamatok jellemzése (magmás, üledékes és metamorf), a kőzeteket felépítő ásványcsoportok, és a főbb ásványok fizikai-kémiai sajátosságai.
3. A földrajzi helymeghatározás történeti áttekintése, aktuális módszerei és eszközei. A térképészeti ábrázolás folyamata: vetületi rendszerek, domborzat, felszínborítottság. A Magyarországon és az Európai Unióban használatos térképészeti rendszerek áttekintése.
4. A Naprendszer felépítése, az égitestek általános összehasonlító jellemzése.
5. Légköri időjárási rendszerek, különös tekintettel a felhő- és csapadék-képződésre.
6. Egy táj éghajlatát meghatározó éghajlati elemek és folyamatok. A Föld és hazánk éghajlata.
7. A Föld története során az egyes lehűléseket, jégkorszakokat felmelegedések váltották fel. Mondjon példát a lehűléseket kialakító visszacsatolásokara (pl. a szárazföldi mállás mértéke, légköri CO2, vagy az albedó mértéke hogyan befolyásolja a lehűlés folyamatát?) Milyen folyamatot mutatnak a példák? Pozitív vagy negatív visszacsatolást?
8. A víz körforgása, a vízburok felosztása és általános jellemzői, az óceánokban lezajló mozgásfolyamatok és jelenségek. A szárazföld vizei; a felszíni vizek típusai, a folyóvízhálózat, a tavak, a felszínalatti vizek típusai.
9. A lemeztektonikai folyamatok, a földrengések és a hegységképződések összefüggései és típusai.
10. A vulkanizmus folyamata, térbeli rendje, típusai, elsődleges és másodlagos formakincse.
11. A víz felszínformálásának sajátosságai és formakincse a Földön a karsztok, a folyóvizek és a tengerek példáján.
12. A külső erők eróziós és akkumulációs folyamatai az egyes klimatikus geomorfológiai övezetekben a jég, a szél, a lejtős tömegmozgások és a kőzetmorfológiai formakincs alapján.
13. A globális világ térszerveződésének bemutatása. A világgazdaság törvényszerűségei.
14. Európa, mint kontinens fejlődéstörténete és formakincse. Európa éghajlata, vízrajza, talajai, biogegoráfiai képe és az ezekben jelentkező antropogén hatások.
15. Európa társadalom földrajzi jellemzői; gazdasága, világgazdaságban betöltött szerepe, térszerkezete.
16. Dél- és Délkelet-Európa komplex földrajzi jellemzése, társadalmi, gazdasági folyamatai.
17. Észak- és Nyugat-Európa természeti, társadalmi és gazdasági sajátosságai, a tipikus tájak komplex földrajzi arculata.
18. A Föld népességének alakulása a múltban és a jövőbeli trendek: okok és következmények.
19. A települések kialakulása és fejlődése, Városszerkezet és társadalom.
20. Különbségek és hasonlóságok a Kárpátok nagytájainak fejlődéstörténetében és formakincsében. A Kárpátok és a Kárpát-medence éghajlati, vízrajzi, talajtani és biogeográfiai összehasonlítása.
21. Magyarország népesség és település földrajzi jellemzői, kitekintéssel a szomszédos országokra.
22. Magyarország gazdaságának szerkezeti jellemzői, területi különbségei, határokon átívelő kapcsolatok.
23. Afrika természetföldrajzi jellemzői, erőforrásai, a gazdaság fejlődésének területi különbségei, a kontinens környezeti problémái.
24. Ázsia, mint kontinens fejlődéstörténete és formakincse. Ázsia éghajlata, vízrajza, talajai, biogegoráfiai képe és az ezekben jelentkező antropogén hatások.
25. Délnyugat- és Dél-Ázsia iparosodott országai, illetve Japán és Kína gazdasági fejlődésének természeti alapjai, a társadalmi, gazdasági fejlődés sajátos útjainak bemutatása.
26. A természetvédelem fogalma, feladatai, alapelvei. A hazai természetvédelmi kategóriák. Hazánk nemzeti parkjainak rövid bemutatása. Világörökség területeink. Hazai részvételű nemzetközi természetvédelmi egyezmények.
27. A környezetvédelem fogalma, feladata, története, kapcsolata a természetvédelemmel. Globális környezeti problémák. Nemzetközi környezetvédelmi konferenciák, a környezetvédelem hazai intézményrendszere.
28. A globalizáció társadalmi, politikai és gazdasági dimenziói, kulturális és környezeti következményei.
29. Földrajzi övezetesség kialakulása és jellemzői a forró és a mérsékelt övezetben, az övezet környezeti problémái.

5+1

1. A megújuló energiaforrások hasznosítása, előnyei és hátrányai a fosszilis energiaformákkal szemben.
2. A tájtípus fogalma és a tájtípus térkép felhasználása a tájértékeléshez Magyarország tájtípus térképe alapján.
3. A térinformatika fogalma, a térinformatikai rendszer alkotórészei, különös tekintettel a gyakorlati alkalmazás kérdéseire. A vektoros és a raszteres rendszerek jellemzése. Az adatbázis felépítésének lépései, a térinformatikai szoftver lehetőségei.
4. Az antropogén tájformálás tevékenységeinek és hatásainak összehasonlítása a Föld különböző földrajzi övezeteiben. Antropogén formaképzés tájformáló szerepe kárpát-medencebeli példákon keresztül.
5. A műholdas távérzékelés lehetőségei a felszín és a légkör állapotának megfigyelésében. Az elektromágneses sugárzás fizikai jellemzői, a képrögzítés- és feldolgozás.
6. A fejlett és a fejlődő világ egészségügyi problémáinak összehasonlítása.
7. A világvallások. A világ vallásföldrajzi jellemzői, a vallás és a mindennapi élet kapcsolata.
8. Európa regionális politika földrajzi kérdései.